На основу члана 23. став 1. Закона о јавним предузећима („Службени гласник РС бр. 15/2016 и 88/2019), члана 2. став 1. Одлуке о критеријумима и мерилима за утврђивање висине накнаде за рад у надзорним одборима јавних предузећа ("Службени гласник РС", број 102/2016) и члана 31. став 2. Одлуке о оснивању Јавног комуналног предузећа Регионални центар за водне услуге „Скрапеж воде“ Пожега, Скупштина града Ужица/ Скупштине општина Ариље, Ивањица, Косјерић и Пожега као оснивачи Јавног комуналног предузећа Регионални центар за водне услуге „Скрапеж воде“ Пожега донели су

**ОДЛУКУ О ВИСИНИ НАКНАДА ПРЕДСЕДНИКУ И ЧЛАНОВИМА НАДЗОРНОГ ОДБОРА ЈКП РЕГИОНАЛНИ ЦЕНТАР ЗА ВОДНЕ УСЛУГЕ „СКРАПЕЖ ВОДЕ“ ПОЖЕГА**

**Накнада за рад у Надзорном одбору**

**Члан 1.**

Утврђује се висина накнаде за рад у Надзорном одбору ЈКП Регионални центар за водне услуге „Скрапеж воде“ Пожега у нето износу од 10.000,00 динара по седници којој присуствује за председника Надзорног одбора и 8.000,00 динара по седници којој присуствујуза чланове Надзорног одбора.

**Накнада путних трошкова**

**Члан 2.**

Председник и чланови Надзорног одбора имају право на накнаду путних трошкова, који настану вези са доласком на седницу Надзорног одбора. Под доласком на седницу Надзорног одбора подразумева се путовање у место у коме се одржава седница Надзорног одбора, као и повратак у место пребивалишта.

Накнада за трошкове превоза приликом доласка на седницу Надзорног одбора обрачунава се у висини цене превозне карте (аутобус) од места пребивалишта до места у коме се одржава седница Надзорног одбора, или у висини утрошеног горива и плаћене путарине, уколико се превоз врши сопственим возилом.

Уз захтев за накнаду трошкова превоза прилаже се копија превозних карата или обрачун износа трошкова превоза сопственим аутомобилом који садржи податке о марки и типу аутомобила, износ пређене километраже, просечну потрошњу, цену по литру погонског горива и износ плаћених путарина.

Уколико се превоз врши сопственим возилом, уз накнаду из става 1, обрачунава се и накнада за коришћење сопственог возила у висини од 10% од цене горива по пређеном километру. Обрачун  накнаде  за  коришћење  сопственог возила  врши се на основу података о километражи на датој релацији.

**Завршна одредба**

**Члан 3.**

Ова одлука се објављује у службеним гласилима свих оснивача и ступа на снагу осмог дана од дана последњег објављивања одлуке у службеном гласилу оснивача.

**ПРЕДСЕДНИК СКУПШТИНЕ ГРАДА / ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**