**Посебан програм о коришћењу средстава из буџета оснивача за Јавно комунално предузеће Регионални центар за водне услуге „Скрапеж воде“**

1. **Основни подаци о Јавном комуналном предузећу**

Јавно комунално предузеће Регионални центар за водне услуге „Скрапеж воде“ основано је 20. априла 2022. године са следећим подацима:

**Пословно име:** Јавно комунално предузеће Регионални центар за водне услуге Скрапеж воде Пожега

**Скраћено пословно име:** ЈКП Скрапеж воде Пожега

**Матични број:** 21784346

**ПИБ**: 112995019

**Правна форма:** Јавно предузеће

**Седиште:** Пожега, Тргслободе 9.

**Претежна делатност:** 3700 - Уклањање отпадних вода

**Време трајања:** неограничено

Оснивачи Јавног комуналног предузећа „Скрапеж воде“ су Град Ужице и општине Ариље, Ивањица, Косјерић и Пожега.

Одлуком о оснивању ЈКП „Скрапеж воде“ предвиђено је да послове директора обавља вршилац дужности директора **Небојша Лијескић**, дипломирани инжињер индустријског менаџмента из Пожеге.

Основни капитал предузећа износи **500.000 динара** и уплаћен је у целости приликом оснивања предузећа. Сваки оснивач уплатио је по 100.000 динара основног капитала што представља по 20% основног капитала.

1. **Начин управљања и делатност**

Органи предузећа су Надзорни одбор, као орган управљања и надзора и директор, као орган пословођења.

Надзорни одбор Предузећа има три члана, од којих је један председник. Два члана Надзорног одбора именују Скупштине оснивача, на предлог општинских/градског већа по принципу ротације, по азбучном реду, на период од четири године а један члан именује се из реда запослених у Предузећу. Прве чланове привременог Надзорног одбора именовале су општине Ариље, Ивањица и Косјерић.

Одлуком о оснивању Јавног комуналног предузећа Регионални центар за водне услуге „Скрапеж воде“ Пожега уређена су права и обавезе у оснивању и пословању Јавног комуналног предузећа, као и права и обавезе оснивача према Предузећу и Предузећа према оснивачима у обављању делатности Предузећа као делатности од општег интереса.

У циљу омогућавања реализације пројекта изградње постројења за пречишћавање отпадних вода и припадајуће инфраструктуре и отпочињања обављања делатности за коју је основано Предузеће, даном регистрације Предузећа, оснивачи су дали сагласност Предузећу да у име и за рачун оснивача обавља надлежности предлагача капиталног пројекта и вршиоца инвеститорских овлашћења припреме и изградње регионалног система за одвођење и пречишћавање отпадних вода.

У том смислу, Предузеће ће обављати следеће послове током реализације капиталне инвестиције - пројектовања и изградње регионалног система за пречишћавање отпадних вода:

* координирање и комуницирање са свим институцијама надлежним за издавање услова и сагласности, као и за стручну контролу (ревизиона комисија коју формира надлежно министарство) као и са пројектима/предузећима која израђују техничку документацију;
* финансирање свих административних трошкова и такси у административним процедурама прибављања услова, стручне контроле техничке документације (ревизиона комисија) и сл.
* усаглашавање потписивање финалне верзије Пројектног задатка за израду техничке документације (Идејни пројекат са Студијом оправданости) са представницима пројекта ППФ 8;
* потписивање захтева Министарству грађевинарства, саобраћаја и инфраструктуре за образовање ревизионе комисије за потребе оцене Идејног пројекта;
* подношење техничке документације на стручну контролу ревизионој комисији;
* координација свих активности између Ревизионе комисије и ППФ8/пројектантског предузећа;
* по потреби, подношење захтева за издавање локацијских услова и вршење свих надлежности инвеститора у смислу Закона о планирању и изградњи.

Све трошкове који настану у периоду вршења инвеститорских овлашћења сносе оснивачи сразмерно процентима учешћа у оснивачком капиталу.

1. **Распоред и коришћење субвенција за 2022. годину (01.мај-31.децембар)**

|  |  |  |
| --- | --- | --- |
| **Редни број** | **Опис** | **Износ**  **(РСД)** |
|  | **ПОСЛОВНИ РАСХОДИ** |  |
| 1 | Биро опрема (један рачунара, један мултифункционалан штампач, телефон...) | 120.000,00 |
| 2. | Набавка неопходних потрошних делова за рачунарску опрему | 20.000,00 |
| 3. | Електрична енергија | 60.000,00 |
| 4. | Адаптација пословног простора (намештај,кречење,реклама…) | 100.000,00 |
| 5. | Уређаји за пословни простор (уређај за грејање,клима и др.) | 100.000,00 |
| 6. | Текуће одржавање (поправке, чишћење...) | 30.000,00 |
| **7.** | **УКУПНИ ПОСЛОВНИ РАСХОДИ (1-6)** | **430.000,00** |
| **8.** | **ТРОШКОВИ ЗАРАДА, НАКНАДА ЗАРАДА И ДРУГА ДАВАЊА ЗАПОСЛЕНИМА** |  |
| 9. | Бруто зараде запослених (зарада,топли оброк,регрес) | 1.324.303.20 |
| 10. | Послодавац (доприноси) | 213.874,96 |
| 11. | Накнаде члановима Надзорног одбора са трошковима превоза сопственим возилом | 350.000,00 |
| 12. | Превоз на рад и са рада | 50.000,00 |
| 13. | ПП послови | 0 |
| 14. | Дневнице у земљи и иностранству, трошкови службеног пута, трошкови службеног путовања са коришћењем сопственог аута у службене сврхе | 100.000,00 |
| **15.** | **УКУПНИ ТРОШКОВИ ЗАРАДА И ДРУГИХ ДАВАЊA (9-14)** | **2.038.178,16** |
| **16.** | **ПРОИЗВОДНЕ УСЛУГЕ** |  |
| 17. | Интернет | 12.000,00 |
| 18. | Телефонске услуге | 30.000,00 |
| 19. | Књиговодствене услуге | 200.000,00 |
| 20. | Kанцеларијски материал | 30.000,00 |
| 21. | Kомуналне услуге (вода, смеће) | 20.000,00 |
| 22. | Израда WEB сајта са одржавањем | 150.000,00 |
| 23. | Трошкови оглса, пропаганда и рекламе | 40.000,00 |
| **24.** | **УКУПНИ ТРОШКОВИ ПРОИЗВОДНИХ УСЛУГА (17-23)** | **482.000,00** |
| **25.** | **НЕМАТЕРИЈАЛНИ ТРОШКОВИ** |  |
| 26. | Трошкови репрезентације | 60.000,00 |
| **27.** | **УКУПНИ НЕМАТЕРИЈАЛНИ ТРОШКОВИ (26)** | **60.000,00** |
| **28.** | **УКУПНИ ПОСЛОВНИ РАСХОДИ (7+15+24+27)** | **3.010.178,16** |
| **29.** | **УМАЊЕЊЕ ЗА ОСНИВАЧКИ КАПИТАЛ** | **500.000,00** |
| **30.** | **УКУПНО ЗА УПЛАТУ (28-29)** | **2.510.178,16** |

1. **Образложење**

До почетка обављања делатности за коју се оснива, пословање Предузећа се финансира из буџета оснивача и других расположивих извора финансирања.Предузеће је у обавези да до 1. децембра текуће године донесе Посебни програм финансирања, који садржи детаљну динамику коришћења средстава субвенција. Посебним програмом се посебно утврђује износ бруто зараде в.д. директора Предузећа као и евентуални трошкови привремено и повремено ангажованих радника, трошкови накнаде чланова привременог Надзорног одбора, трошкови набавке и амортизације основних средстава (рачунари, софтвер) као и други текући расходи пословања.

На Посебни програм сагласност дају Скупштине свих оснивача.Сваки оснивач је у обавези да у Одлуци о буџету или приликом ребаланса буцета обезбеди по 20% средстава за пословање Предузећа а према Посебном програму пословања Предузећа, на који је дао сагласност.

Како је предузеће основано 20. априла 2022. године, Посебни програм финансирања обухвата период 1. мај – 31. децембар 2022. године.

Председник привременог Надзорног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Ненадић, дипл.маш.инг.