На основу члана 32. Закона о локалној самоуправи („Службени гласник РС“, бр.129/07, 83/14-др.закон 101/16-др.закон, 47/18 и 111/21-др.закон), члана 34. и 37. Закона о финансирању локалне самоуправе („Сл.гласник РС“, бр.62/06, 47/11, 93/12, 99/13 – усклађени дин изн., 125/14 – усклађени дин.изн., 83/16, 91/16 – усклађени дин.изн., 104/16 – др.закон, 96/17 – усклађени дин.изн., 89/18-усклађени дин.износ, 95/18-др.закон, 86/19-усклађени дин.изн.,126/20-усклађени дин.изн.и 99/21-усклађени дин.изн), члана 64. и 209. Закона о социјалној заштити („Сл.гласник РС“, бр.24/11), члана 2. и 8. Уредбе о наменским трансферима у социјалној заштити („Сл.гласник РС“,бр.18/16) и члана 38. Статута општине Пожега („Службени лист општине Пожега“, бр.1/19), Скупштина општине Пожега на седници одржаној дана \_\_\_\_\_\_2022.године, донела је

**ОДЛУКУ**

**О РЕАЛИЗАЦИЈИ БУЏЕТА ОПШТИНЕ ПОЖЕГА У ДЕЛУ ПЛАНИРАНИХ**

**РАСХОДА ЗА УСЛУГЕ СОЦИЈАЛНЕ ЗАШТИТЕ ЗА 2022. ГОДИНУ**

Члан 1.

Овом одлуком утврђује се приоритетна услуга социјалне заштите општине Пожега која се финансира из средстава наменског трансфера и изворних прихода јединице локалне самоуправе у 2022.години.

Услугу социјалне заштите из става 1. овог члана остварује појединац и породица за 2022. годину, у висини, под условима и на начин утврђен Законом о социјалној заштити, Уредбом о наменским трансферима у социјалној заштити, Законом о јавним набавкама и Уговором о наменским трансферима за 2022.годину.

Члан 2.

Расходи буџета општине Пожега за 2022.годину у области пружања услуга социјалне заштите предвиђених Одлуком о буџету општине Пожега за 2022.годину ("Службени лист општине Пожега", бр. 19/21) раздео 3, програм 0602: опште услуге локалне самоуправе, програмска активност 0001: функционисање локалне самоуправе, позиција 36, функција: 090 социјална заштита некласиф. на другом месту, економска класификација 423-услуге по уговору, у укупном износу од 13.000.000,00 динара, распоређују се и користе на начин исказан у следећој табели:

|  |  |  |  |
| --- | --- | --- | --- |
| Услуга социјалне заштите која  се финансира из средстава наменског трансфера за 2022.год. | Укупан износ по услузи  из средстава наменског трансфера за 2022.год. | Учешће Општине по услузи из сопствених извора-прихода | Укупно |
| 1) Лични пратилац детета | 2.242.684,00 | 10.757.316,00 | 13.000.000,00 |
|  |  |  |  |
|  |  |  |  |
| УКУПНО: | 2.242.684,00 | 10.757.316,00 | 13.000.000,00 |

Члан 3.

Општина Пожега стара се о реализацији и квалитету спровођења услуге социјалне заштите за 2022.годину у складу са начелима прописаним Законом о социјалној заштити.

Члан 4.

Ова одлука ступа на снагу осмог дана од дана објављивања у „Службеном листу општине Пожега“.

**СКУПШТИНА ОПШТИНЕ ПОЖЕГА**

**02 број: 011-35/2022**

**ПРЕДСЕДНИК**

**Славица Симовић**

**О б р а з л о ж е њ е**

**Правни основ** за доношење Одлуке о реализацији буџета општине Пожега у делу планираних расхода за услуге социјалне заштите које се делом финанисрају из наменских средстава за 2022. годину садржан је у одредбама члана 32 Закона о локалној самоуправи („Службени гласник РС” бр. 129/07, 83/14-др. закон 101/1647/18 и 111/21-др.закон), члана 34 и 45 Закона о финансирању локалне самоуправе ("Сл. гласник РС", бр. 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/16 - усклађени дин. изн., 104/16 - др. закон , 96/17 - усклађени дин. изн. 89/18-усклађени дин.износ, 95/18-др.закон,86/19-усклађени дин.изн, 126/20-усклађени дин.изн. и 99/21-усклађени дин.изн), члана 64 и 209 Закона о социјалној заштити („Службени гласник РС“, бр. 24/11), члана 2. Уредбе о наменским трансферима у социјалној заштити ("Службени гласник РС" бр. 18/16) и члана 38. Статута општине Пожега („Сл лист општине Пожега“, бр 1/19).

**Разлог за доношење** ове Одлукесадржан је у члану 8 Уредбе о наменским трансферима у социјалној заштити ("Сл. гласник РС", бр. 18/16) којим је прописанодаМинистарство надлежно за социјалну заштиту обавештава јединице локалне самоуправе о услугама које се финансирају путем наменских трансфера, установама у трансформацији, иновативним и услугама социјалне заштите од посебног значаја за Републику Србију и основицама по јединицима локалне самоуправе, односно износима наменског трансфера. Међусобни односи између министарства надлежног за социјалну заштиту и јединица локалне самоуправе уређују се уговором којим се утврђују врсте услуга које се финансирају наменским трансферима, начин извештавања јединица локалне самоуправе о утрошку средстава, као и друге обавезе и питања од значаја за реализацију наменских трансфера.

**Финансијска средства потребна за спровођење ове Одлуке:**

Сагласно Уговору о наменским трансферима у социјалној заштити 01 бр.020-106/22 од 18.03.2022.год. закљученим између РС - Министарства за рад, запошљавање, борачка и социјална питања и општине Пожега, Општини Пожега у 2022.години биће пренет укупан износ наменских средстава од 2.242.684,00 динара на годишњем нивоу за финансирање уговором предвиђених приоритетних услуга социјалне заштите.

На територији општине Пожега у 2022.години реализоваће се приоритетна услуга социјалне заштите лични пратилац детета, а учешће Општине у финансирању исте вршиће се у складу са чланом 5. Уредбе о наменским трансферима у социјалној заштити („Сл.гласник РС“, бр.18/2016).

Услуга социјалне заштите **лични пратилац детета** интегрисана је у Одлуку о правима и услугама у социјалној заштити општине Пожега („Службени лист општине Пожега“, бр.5/11 и 5/19 ) и ближе дефинисана Правилником о условима обезбеђивања и пружања услуге лични пратилац детета 02 број 11-6/19 од 14.08.2019.године. Сходно члану 83. Правилника о ближим условима и стандардима за пружање услуга социјалне заштите („Сл.гласник РС“, бр.42/13, 89/18 и 73/19) лични пратилац доступан је детету са инвалидитетом односно сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе. Програмске активности личног пратиоца детета реализоваће се у складу са чланом 85. и чланом 87. Правилника о ближим условима и стандардима за пружање услуга социјалне заштите („Сл.гласник РС“, бр.42/13), којима су дефинисани минимални стручни и структурални стандарди за ангажовање личног пратиоца.